armvectores/hy_wikipedia_2023 huggingface dataset:
Նիկոլայ Սիմոնով (դերասան)

Նիկոլայ Կոնստանտինի Սիմոնով (նոյեմբերի 21 (դեկտեմբերի 4), 1901, Սամարա, Ռուսական կայսրություն - ապրիլի 20, 1973(1973-04-20), Լենինգրադ, ՌԽՖՍՀ, ԽՍՀՄ), ռուս խորհրդային դերասան։ ԽՍՀՄ ժողովրդական արտիստ (1950)։ Սոցիալիստական աշխատանքի հերոս (1971)։
Սովորել է Պետրոգրադի (Սանկտ-Պետերբուրգ) Գեղարվեստի ակադեմիայում (1919 - 1922)։ 1924 թվականից եղել է Լենինգրադի Պուշկինի անվան դրամայի թատրոնի դերասան (1932 - 1933 թվականին՝ Կույբիշևի թատրոնում)։  ՍՍՀՄ պետ․ մրցանակիր (1941, 1947, 1950)։
Ստեղծել է սովետական առաջավոր մարդկանց վառ կերպարներ՝ Վերշինին (Իվանովի «Զրահագնացք 14-69»), Բերեստ (Կոռնեյչուկի «Պլատոն Կրեչետ»), գեներալ Մուրավյով (Չիրսկովի «Հաղթողները») և այլն։ Սիմոնովի ստեղծագործության մեջ կարևոր տեղ են գրավել դասական խաղացանկի դերերը․ Պրոտասով (Լև Տոլստոյի «Կենդանի դիակ»), Նիկոլայ Սիմոնովը Պետրոս I-ի դերում (կադր «Պետրոս I» կինոնկարից, 1937 - 1939) Սատին (Գորկու «Հատակում»), Մատիտս Կլաուզեն (Հաուպտմանի «Մայրամուտից առաջ»)։ Կինոյում նկարահանվել է 1924 թվականից։ Լավագույն դերը Պետրոս I-ն է («Պետրոս I», 1937 - 1939)։ Այլ դերերից են՝ Ժիխարյով («Չապաև», 1934), Չույկով («Ստալինգրադյան ճակատամարտ», 1949), Մոնտանելլի («Բոռ», 1955)։ Սիմոնովի արվեստն աչքի է ընկել հերոսական ռոմանտիկական բարձր ոգեշնչվածությամբ։
Պարգևատրվել է Լենինի 3 շքանշանով։


== Ծանոթագրություններ ==
Բրանդենբուրգյան դարպասներ (Կալինինգրադ)

Անվան այլ կիրառումների համար տե՛ս՝ Բրանդենբուրգյան դարպասներ (այլ կիրառումներ)Բրանդենբուրգյան  դարպասներ (գերմ.՝ Brandenburger Tor), Կալինինգրադի պահպանված յոթ քաղաքային դարպասներից մեկը։ Գտնվում է Բագրատիոն փողոցի վերջնամասում և դեպի Սուվորովի փողոց  անցման հատվածում, քաղաքի Հաբերբերգ պատմական շրջանի սահմանին։   
Բրանդենբուրգյան դարպասները Կալինինգրադ քաղաքի միակ քաղաքային դարպասներն են, որ օգտագործվում են իրենց ուղղակի նշանակությամբ։  


== Պատմություն ==
Բրանդենբուրգյան դարպասները կառուցվել են Քյոնիգսբուրգում 1657 թվականին, Առաջին պաշտպանական հողապատնեշի հարավ արևմտյան հատվածում, դեպի Բրանդենբուրգի ամրոց (այժմ` Ուշակովո ավան) տանող ճանապարհի հետ հատման տեղում։ Դրամական միջոցների և համապատասխան նախագծի բացակայության պատճառով շինարարները սահմանափակվեցին հողապատնեշի վրա փայտե դարպասների կառուցմամբ։ Հուսալի պաշտպանություն ապահովելու նպատակով դարպասների առջև խրամ փորեցին և լցրեցին ջրով։
Հարյուր տարի անց պրուսական թագավոր Ֆրիդրիխ II-ի հրամանով քայքայված շինությունը  քանդվեց և նրա տեղում կառուցվեց խոշոր աղյուսե շինություն երկու լայնարձակ անցուղիներով։ Նոր ամուր դարպասներն ամբողջությամբ փակեցին դեպի հարավ տանող ճանապարհը (ներկայումս Սուվորովի փողոց ) և  ծառայեցին քաղաքի հուսալի պաշտպանությանը։ Հաստ պատերը լավագույն ձևով էին պաշտպանում ներքին ամրաշինական կառույցներում տեղակայված պահակազորի փոքրիկ կայազորին։  Այստեղ էին գտնվում   նաև ծառայողական,  օժանդակ, պահեստային շինությունները և ամբարձիչները։ 1843 թվականի  վերականգնողական աշխատանքների ընթացքում դարպասները զգալիորեն վերակառուցվեցին և զարդարվեցին  սրածայր դեկորատիվ վերնաճակատներով, ավազաքարե խաչաձև ծաղիկներով, ոճազարդված տերևներով, գերբերով և մեդալյոններով։
Դարպասների վրա տեղադրված են  ռազմական նախարար, պրուսական բանակում ռեֆորմների իրականացման մասնակից ֆելդմարշալ Բոյենի (1771-1848), աջից Երկրորդ հողապատնեշային ամրության հեղինակներից մեկի, ինժեներական կորպուսի ղեկավար, գեներալ լեյտենանտ Էռնստ Լյուդվիգ ֆոն Աստերի (1778-1855), քանդակագործական դիմանկարները։
Բրանդենբուրգյան դարպասները մինչև մեր օրերը պահպանված Քյոնիգսբերգյան միակ դարպասն է, որը կատարում է իր նախկին տրանսպորտային գործառույթը։ Շինությունը վերականգնվել է, այն պահպանվում է պետության կողմից , որպես  Կալինինգրադի Բագրատիոնի փողոցը զարդարող ճարտարապետական հուշարձան։


== Ճարտարապետություն ==

Դարպասներն ունեն երկու ուղանցում։ Չնայած 19-րդ դարի կեսերին Քյոնիգսբերգում կառուցված բոլոր դարպասները դասվում են նեոգոթիկա ոճին, Բրանդենբուրգյան դարպասներում գոթական ոճն ավելի վառ է արտահայտված։ Առանձնանում են սլաքանման  վերնաճակատները, որոնք իրականում ցածր շինությանը տալիս են բարձրի զգացողություն։ Դարպասները ճոխությամբ զարդարված են դեկորատիվ տարրերով, օրինակ հարթաքանդակներով և ոճավորված քարե ծաղիկներով։


== Գրականություն ==
В. Н. Строкин. Памятники ратного прошлого. Путеводитель по памятным местам Калининградской области. Калининград: Калининградское книжное издательство, 1995.
Авенир Овсянов. В казематах королевского форта. Калининград: Янтарный сказ, 1999.
Մելիխովո (այլ կիրառումներ)

Մելիխովո, կարող է վերաբերել՝

Մելիխովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Մելիխովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Մելիխովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Կահուլա (գյուղ, Յիհվի շրջան)

Կահուլա (էստ․՝ Kahula), գյուղ Էստոնիայի Իդա-Վիրումաա նահանգի Յիհվի շրջանում։
2011 թվականի տվյալներով գյուղում բնակվում էր 113 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զայմանկա

Զայմանկա (ուկրաիներեն՝ Займанка), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1741 թվականին։
2001 թվականի տվյալներով Զայմանկա գյուղում բնակվում էր 159 մարդ։ Բնակավայրը զբաղեցնում է 1,1 կմ² տարածք։ Բնակչության խտությունը կազմում էր 144,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արեշ

Արեշ (այժմ կոչվում է Արաշ ադրբ.՝ Ərəş), նախկինում խոշոր միջնադարյան հայաբնակ քաղաք, այժմ՝ գյուղ ներկայիս Ադրբեջանական Հանրապետության Եվլախի շրջանում։


== Անվանում ==
Ըստ մասնագետների, ուշագրավ է, որ քաղաքի Արեշ (կամ Արաշ) անվանմանը զուգահեռ դեռ հին ժամանակներից օտարների կողմից նրան տրված ու գործածական է եղել երկրորդ անունը, այն է՝ էրմանի Բազար (ադրբ.՝ Erməni Bazar, այսինքն՝ Հայկական Շուկա)։ էրմանի Բազար կամ Արաշ անվանումները զուգահեռաբար պահպանվել են մինչև մեր օրերը։ Հատկանշական է, որ վերջին դարերում ավելի շատ գործածական է էրմանի Բազար անվանաձևը։ Այս անվանման առկայությունը միաժամանակ թույլ է տալիս ենթադրելու, որ ինչպես Շամախում, Շաքիում և այլուր, Արաշում ևս հայ բնակչությունը կազմել է մեծամասնություն, որն էլ քաղաքի տնտեսական կյանքում ու արտաքին հարաբերությունների մեջ խաղացել է առաջատար դեր։


== Աշխարհագրություն ==
Ինչպես վկայում են մասնագետները, Արեշը գտնվում էր Տփխիս-Գանձակից ու Թավրիզ-Պարտավից՝ Շաքի–Գրեմի ե Շամախի-Բաքու տանող հին ճանապարհների հանգույցում


== Պատմություն ==
Արաշը իբրև վաճառաշահ քաղաք հայտնի է միջնադարից։ Այն հատկապես ծաղկուն ու մարդաշատ էր 15-17-րդ դարերում։ Շամախի և Շաքի քաղաքներից հետո Արեշը Կուր գետի ձախափնյակում երրորդ խոշոր քաղաքն էր։ Անդրկովկասում մետաքսի արդյունահանման գլխավոր կենտրոններից էր։ Առևտրի զարգացմանը Արաշում հատկապես նպաստում էր նրա աշխարհագրական դիրքը։
19-րդ դարում գյուղը վարչականորեն մտնում էր Նուխու (Շաքիի) վիճակի Արաշ կամ Արեշ գավառի կազմի մեջ։ Գյուղում էր զտնվում Սուրբ Եղիշե եկեղեցին։ Մի վավերագրում վերջինս հիշատակվում է 1839 թվականին։ Մինչև 1917 թվականը Արեշը հիմնականում ծաղկել ու զարգացել է։


== Բնակչություն ==
1640 թվականին մի հիշատակության համաձայն քաղաքում կար շուրջ 10 հազար հողածածկ տուն, 40 փողոց, 800 խանութ, 16 բաղնիք, 17 սրճարան և այլն։
1914 թվականին զյուղն ուներ 323 բնակիչ (բոլորն էլ հայեր)։ Սակայն 1917 թվականին երբ զյուղն ուներ 50 տուն հայ բնակիչ, ենթարկվեց թալանի շրջակա մուսուլմանների կողմից։ 1918 թվականի ապրիլին գյուղի բնակչությանը հրամայվում է իսլամ ընդունել, որի մերժումը ստանալուց հետո մուսուլմանական հրոսակները բնակիչներին կողոպտում են, իսկ զյուղն ավերում։ Ավելի ուշ, Ադրբեջանում խորհրդային կարգերի հաստատումից հետո գյուղատեղիում հաստատվում են թաթարներ՝ նստակեցության անցած նոր խմբեր (հետագայում դրանց կոչեցին ադրբեջանցիներ), որոնք տարօրինակ կերպով պահպանեցին երբեմնի հայաբնակ գյուղին տրված էրմանի Բազար անվանումը։ Վերաբնակիչները ոչնչացրեցին Սուրբ Եղիշե եկեղեցին ու հինավուրց հայկական գերեզմանոցը։
Բնակչությունը խոսում էր Արեշ-Հավարիքի բարբառով։


== Տնտեսություն ==
Ինչպես ողջ երկրամասի հարյուրավոր այլ բնակավայրերում, Արեշում ևս հայերը բնակվել են հին ժամանակներից սկսած։ Շամախու և Շաքիի օրինակով նրանք այստեղ ևս զբաղվում էին մետաքսի արդյունահանմամբ, կաշվի արտադրությամբ ու դրանց վաճառքով։ Տնտեսության կարևոր ճյուղերից էին նաև այգեգործությունն ու խաղողագործությունը։


== Արտաքին հղումներ ==
Ս.Ս. Միրզոյան // Փաստաթղթեր Նուխիի և Արեշի հայերի 1919—1920 թթ. ջարդերի մասին Archived 2016-03-04 at the Wayback Machine., 1992


== Ծանոթագրություններ ==
Պեռո Ագուայո Կրտսեր

Պեդրո Ագուայո Ռամիրես (իսպ.՝ Pedro Aguayo Ramírez, հուլիսի 23, 1979(1979-07-23), Տալա, Խալիսկո, Մեքսիկայի Միացյալ Նահանգներ - մարտի 21, 2015(2015-03-21), Տիխուանա, Ստորին Կալիֆոռնիա, Մեքսիկայի Միացյալ Նահանգներ), մեքսիկացի պրոֆեսիոնալ ըմբշամարտիկ (լուչադոր) և պրոմոտեր, նախկին ըմբիշ Պեռո Ագուայո ավագի որդին։
Նշանակալի հաջողություններ է ունեցել լուչա լիվրե ենթատեսակում՝ ելույթներ ունենալով Պեռո Ագուայո կրտսեր (Perro Aguayo Jr.) և Էլ Իխո դել Պեռո Ագուայո (El Hijo del Perro Aguayo, թարգ.՝ Պեռո Ագուայոյի որդի) ռինգային անուններով։
Հանդես է եկել «Consejo Mundial de Lucha Libre» (CMLL), «Asistencia Asesoría y Administración» (AAA) և բազմաթիվ այլ կազմակերպություններում։
Մահացել է 2015 թվականի մարտի 21-ին՝ Տիխուանայում անցկացվող մարտի ժամանակ պարանոցի կոտրվածք ստանալուց հետո։


== Ծանոթագրություններ ==


== Արտաքին հղումներ ==
Էջը AAA կայքում Archived 2015-04-02 at the Wayback Machine.(իսպ.)
Բոհեմունդ I (Անտիոքի դուքս)

Բոհեմունդ Տարենտացի (Bohemond de Tarente, 1054, Սան Մարկո Արջենտանո, Կոզենցա, Կալաբրիա, Իտալիա - մարտի 3, 1111, Կանոզա դի Պուլիա, Բարլետա-Անդրիա-Տրանի, Ապուլիա, Իտալիա), Առաջին խաչակրաց արշավանքի առաջնորդներից մեկը, Անտիոքի խաշակրաց իշխանության հիմնադիրն ու առաջին իշխանը (Բոհեմունդ I անունով, 1098-1104 թվականներ), Ռոբերտ Գվիսկարի որդին։ Հայկական աղբյուրներում հիշատակվում է Պեմունդ անունով։
Ալպամիսը գնում է դպրոց

Ալպամիսը գնում է դպրոց (ռուս.՝ Алпамыс идёт в школу), խորհրդային մանկական գեղարվեստական ֆիլմ, որը նկարահանվել է «Ղազախֆիլմ» ստուդիայում։ Պրեմիերան կայացել է 1978 թվականի օգոստոսի 25-ին, Մոսկվայում։


== Սյուժե ==
Յոթամյա Կալիխանը չի ցանկանում գնալ դպրոց և բարկությունից շատ չարություններ է անում։ Օրինակ, երբ ուսուցչուհին խնդրում է կենդանիներ բերել կենդանիների անկյան համար, Կալիխանը օձ է բերում։ Սակայն ուսուցչուհուն, ընդհակառակը, դուր է գալիս դպրոցի համար բերված արտասովոր կենդանին և բարկանալու փոխարեն նա գովաբանում է Կալիխանին։
Ալպամիսը, Կալիխանի փոքր ընկերը, ընդհակառակը, շատ է ցանկանում դպրոց գնալ և անհանգստանում է, որ դեռ չի կարող դպրոց հաճախել։ Սակայն նա ամեն օր գալիս է դպրոցի մոտ և դասերին հետևում է  պատուհանից` փորձելով ինչ-որ բան սովորել։ Նա իսկապես սովորում է կարդալ և հաշվել։ Կալիխանը, տեսնելով Ալպամիսի հաջողությունը, որոշում է օգնել ընկերոջը և ուսուցիչների օրվա առթիվ նրան բեմ է հանում։ Ալպամիսը ցույց է տալիս, որ կարողանում է կարդալ և հաշվել, և նրան ընդունում են առաջին դասարան։


== Դերերում ==
Երմեկ Տոլեպբաև (Սլավա Խովանով)` Ալպամիս
Ուրան Սարբասով (Անտոն Գորլո)` Կալիխան
Բակեն Կիդիկեևա (Լիլյիա Գուրովա)` Գալիա, Ալպամիսի մայրը
Մակիլ Կուլանբաև (Պավել Կաշլակով)՝ Ալպամիսի հայրը
Կանաբեկ Բեյսեիտով (Իգոր Եֆիմով)` Մինար-ատա
Ժեկսեն Կաիրլիև (Ստանիսլավ  Սոկոլով)` ուսուցիչ Բատիրժան Բատիրխանովիչ
Տատյանա Ռուլլա (Լյուդմիլա Ստարիցինա)՝ Վարյա
Մուխտար Օտեբաև (Յուրի Սոլովյով)` բրիգադիր
Ա. Այդարբեկով (Անատոլի Ստոլբով)` ակումբի կառավարիչ
Դարիգա Տլենդիևա (Հելենա Իվլիևա)` Ռիսկալ, Կալիխանի մայրը
Դիմաշ Ախիմով
Գուլնարա Երալիևա


== Մրցանակներ ==
Ֆիլմը կիսել է 1977 թվականին Ռիգայում կայացած 10-րդ Համամիութենական փառատոնի մանկական ֆիլմերի առաջին մրցանակը «Սոնետների ծաղկեպսակ» ֆիլմի հետ։                                                                                                  


== Լրացուցիչ տեղեկություն ==
Ֆիլմում հնչում է Սերգեյ Եսենինի «Նամակ կնոջը» բանաստեղծությունը։


== Ծանոթագրություններ ==


== Արտաքին հղումներ ==
«Ալպամիսը գնում է դպրոց»(անգլ.) ֆիլմը Internet Movie Database կայքում
Զոզիվկա

Զոզիվկա (ուկրաիներեն՝ Зозівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1650 թվականին։
2001 թվականի տվյալներով Զոզովկա գյուղում բնակվում էր 524 մարդ։ Բնակավայրը զբաղեցնում է 3046 կմ² տարածք։ Բնակչության խտությունը կազմում էր 172,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նռնաքարե ապարանջան

«Նռնաքարե ապարանջան» (ռուս.՝ Гранатовый браслет), Ալեքսանդր Կուպրինի վիպակը՝ գրված 1910 թվականին։ Հիմնված է իրական պատմության վրա։


== Սյուժե ==
Իր ծննդյան օրը իշխանուհի Վերա Նիկոլաևնա Շեինան իր հին անանուն երկրպագուից ստանում է նվեր՝ ոսկե ապարանջան՝ հինգ խոշոր ալ կարմիր գույնի նռնաքարերով, որոնք շրջապատում են կանաչ քարը, որ հազվագյուտ տեսակի նռնաքար է։ Լինելով ամուսնացած կին՝ նա համարեց, որ իրավունք չունի ստանալ ինչ-որ նվեր կողմնակի տղամարդկանցից։
Նրա եղբայր Նիկոլայ Նիկոլաևիչը՝ դատախազի օգնականը, իշխան Վասիլի Լվովիչի հետ գտավ նվեր ուղարկողին։ Պարզվեց, որ ուղարկողը համեստ պաշտոնյա Գեորգի Ժելտկովն է։ Շատ տարիներ առաջ նա կրկեսում ներկայացման ժամանակ պատահաբար տեսավ իշխանուհի Վերային և սիրահարվեց նրան մաքուր և անպատասխան սիրով։ Տարին մի քանի անգամ մեծ տոների ժամանակ նա թույլ էր տալիս իրեն գրել իշխանուհուն նամակներ։
Այժմ՝ իշխանի հետ խոսելուց հետո, նա ամաչեց իր արարքների համար, որոնք կարող էին վարկաբեկել անմեղ կնոջը։ Սակայն նրա սերը դեպի իշխանուհին եղել է այնքան խորը և անշահախնդիր, որ նա չէր կարող պատկերացնել այդ ստիպողական բաժանումը, որը պնդում էին իշխանուհու եղբայրը և ամուսինը։
Իրենց գնալուց հետո նա գրեց հրաժեշտի նամակ Վերա Նիկոլաևային, որում նա ներողություն է խնդրել ամեն ինչի համար և խնդրեց նրան լսել Բեթհովենի համար 2 սոնատը։ Հետո նա տվեց իր բնակարանային տիրոջը վերադարձրած ապարանջանը՝ խնդրելով նրան կախել այն Մայր Աստվածածին սրբապատկերի վրա (կաթոլիկ սովորության համաձայն), չտեսնելով իր հետագա կյանքի իմաստը՝ նա փակվեց իր սենյակում և ինքնասպան եղավ ատրճանակով։ Ժելտկովը թողեց գրություն, որում նա բացատրեց՝ ինքնասպան եղավ փողի վատնման պատճառով։
Վերա Նիկոլաևնան, իմանալով Գեորգի Ժելտկովի մահվան մասին, ամուսնուց թույլտվություն հարցրեց և գնաց ինքնասպանի բնակարանը, որպեսզի գոնե մի անգամ տեսնի այն մարդուն, որն այդքան տարի անպատասխան նրան սիրել է։ Վերադառնալով տուն՝ նա խնդրեց Ժեննի Ռեյտերին նվագել ինչ-որ բան՝ չկասկածելով, որ նա կնվագի հենց սոնատի այն մասը, որի մասին գրել էր Ժելտկովը։ Ծաղկանոցում նստած գեղեցիկ երաժշտության տակ Վերա Նիկոլաևնան հպվել է աքասիայի բնին և լացել։ Նա հասկացավ, որ այն սերը, որի մասին պատմում էր նրան գեներալ Անոսովը, և որի մասին երազում է ամեն մեկը, անցավ նրա մոտով։ Երբ դաշնակահարուհին ավարտեց նվագել և գնաց դեպի իշխանուհին, նա սկսեց համբուրել նրան` ասելով «Ո′չ, ո′չ, ինքը արդեն ինձ ներել է։ Ամեն ինչ լավ է»։


== Հերոսներ ==
Վերա Նիկոլաևնա Շեինա - իշխան Շեինի կինը, ստանում էր նամակներ Ժելտկովից
Գեորգի Ստեփանի Ժելտկով - վերահսկիչ պալատի պաշտոնյա՝ սիրահարված Վերային
Աննա Նիկոլաևնա Ֆրիեսսե - Վերայի քույրը, չի սիրում իր ամուսնուն
Նիկոլայ Նիկոլայի Միրզա-Բուլաթ-Տուգանովսկի - Վերայի և Աննայի եղբայրը, դատախազի ընկերը
Գներալ Յակով Միքայելի Անոսով - Վերայի և Աննայի հոր զինվորական ընկերը, Աննայի կնքահայրը
Լյուդմիլա Լևի Դուրասովա - Վասիլիյ Շեինի քույրը
Գուստավ Իվանի Ֆրիեսսե - Աննա Նիկոլաևնայի ամուսինը
Ժեննի Ռայտեր - դաշնակահարուհի
Լուկա - խոհարար
Վասյուչոկ - երիտասարդ անհոգ ապուշ


== Ծանոթագրություններ ==


== Գրականություն ==
Рассказова Л. В. Смысловая и композиционная роль сонаты Бетховена в рассказе А. И. Куприна «Гранатовый браслет»(ռուս.) // Литература в школе: научно-методический журнал. 2007. № 7. —Москва, 2007. — С. 8-12.


== Արտաքին հղումներ ==
«Նռնաքարե ապարանջան» վեպի հայերեն աուդիոտարբերակը
Կենտրոնական Ամերիկայի և Կարիբյան ավազանի ֆուտբոլի կոնֆեդերացիա

Կենտրոնական Ամերիկայի և Կարիբյան ավազանի ֆուտբոլի կոնֆեդերացիա (իսպ.՝ Confederación Centroamericana y del Caribe de Fútbol, կարճ՝ ԿԿԿՖ կամ CCCF) գոյությունը դադարեցրած ֆուտբոլի մայրցամաքային վարչական և վերահսկող կազմակերպություն է, որը միավորում էր Կենտրոնական Ամերիկայի և Կարիբյան ավազանի 36 երկրների ֆուտբոլի ազգային ասոցիացիաները։
ԿԿԿՖ-ը կազմավորվել է 1938 թ. և մինչև 1961 թ. հանդիսանում էր կենտրոնամերիկյան ու կարիբյան ֆուտբոլային ասոցիացիաների կառավարող մարմինը։ 1961 թ. ԿԿԿՖ-ը միավորվեց Հյուսիսային Ամերիկայի ֆուտբոլի կոնֆեդերացիայի (NAFC) հետ՝ ծնունդ տալով մայրցամաքային նոր կազմակերպության՝ ԿՈՆԿԱԿԱՖ-ին։


== Անդամ երկրները ==
Կենտրոնամերիկյան զոնաԿարիբյան զոնա


== CCCF-ի առաջնություն ==
CCCF-ի 10 առաջնություններից յոթում հաղթել է Կոստա Ռիկան, մեկական անգամ՝ Սալվադորը, Պանաման, Հայիթին։

1941
1943
1946
1948
1951
1953
1955
1957
1960
1961


== Տես նաև ==
ԿՈՆԿԱԿԱՖ
Հյուսիսային Ամերիկայի ֆուտբոլի կոնֆեդերացիա (NAFC)Հյուսիսամերիկյան ֆուտբոլային միություն (NAFU)
Կենտրոնամերիկյան ֆուտբոլային միություն (UNCAF)
Կարիբյան ֆուտբոլային միություն (CFU)Նախակոնկակաֆյան ֆուտբոլային մրցաշարեր
.mx

.mx Մեքսիկայի վերին մակարդակի ազգային դոմենն է։


== Արտաքին հղումներ ==
IANA .mx whois տեղեկություն
Take a Bow (երգ, Ռիհաննա)

«Take a Bow» (հայերեն՝ Հրաժեշտ տուր), բարբադոսցի երգչուհի Ռիհաննայի երգը նրա Good Girl Gone Bad: Reloaded երրորդ ստուդիական ալբոմից։ Թողարկվել է որպես Good Girl Gone Bad ալբոմի հինգերորդ և նրա վերահրատարակության առաջին սինգլ։ Երգն ստեղծվել է StarGate նորվեգական պրոդյուսերական թիմի կողմից և գրվել է հեղինակ-կատարող Ne-Yo-ի հետ։ «Take a Bow»-ն թողարկվել է 2008 թվականի ապրիլի 15-ին CD սինգլով և թվային ներբեռնմամբ ԱՄՆ-ում։
Ստեղծագործությունը ստացել է դրական արձագանքներ երաժշտական քննադատների կողմից, հատկապես տեքստի արտասանման, ինչպես նաև բալլադի ռիթմերի հետ բիթերի որակյալ տեղադրման համար։ «Take a Bow» երգն ունեցել է մեծ առևտրային հաջողություններ և հասել է Կանադայի, Դանիայի, Իռլանդիայի, Սլովակիայի և Մեծ Բրիտանիայի հիթ-շքերթների առաջին հորիզոնականին։ Երգը նաև գլխավորել է Billboard-ի Hot 100 հիթ-շքերթը՝ դառնալով Ռիհաննայի երրորդ սուպեր հիթը ԱՄՆ-ում։ Որպես լրացում վերոնշյալին, երգն ընդգրկվել է երկրի լավագույն տասը հիթերի շարքում։
Երաժշտական տեսահոլովակի ռեժիսորը դարձել է Էնտոնի Մանդլերը, պրեմիերան կայացել է 2008 թվականի ապրիլի 25-ին։ Նկարահանումներն անցկացվել են Իտալիայի Վենետիկ քաղաքում։ Տեսահոլովակում ներկայացված են Ռիհաննան և նրա ընկերը, ովքեր ցանկանում են բաժանվել, քանի որ երիտասարդն իրեն անազնիվ է պահել աղջկա հետ հարաբերություններում։ Տեսահոլովակը ներկայացվել է MTV VMA մրցանակի երկու անվանակարգերում՝ Լավագույն կանացի տեսահոլովակ և Լավագույն ռեժիսուրա։ Երգը այլ տարբերակներով կատարել են շատ արտիստներ, սակայն կարևորագույն քավեր-տարբերակը պատկանում է Լիա Միշելին, ով այն կատարում է ամերիկյան Glee հեռուստասերիալի «Showmance» էպիզոդում։


== Քննադատների արձագանքը ==
Բիլլ Լեմբը About.com-ից գրել է, որ «Ռիհաննան կարողանում է հասցնել երգը լսողներին առանց խոչընդոտների, և այդ երգը ևս մեկ հաջողություն է, նույնիսկ եթե այդ հաջողությունը փոքր է դուետի համար. «Տեսեք, դա Ռիհաննայի իններորդ երգն է, որին հաջողվել է ընդգրկվել լավագույն երգերի տասնյակում» և «Երգում Ռիահաննան խոսում է ունկնդիրների հետ, իսկ „please!“ բառը և թեթև ծիծաղը երևի կլինեն ամենաանմոռանալի պահերը այդ երգի մեջ»։ Նա նաև նշել է, որ «„Take a Bow“ երգի ֆոնային երաժշտությունը ստեղնաշարային է և ներկա ժամանակներում ստանդարտ է ու Stargate խմբի գործերից լավագույնը չէ։ Հնարավոր է, որ որոշ լսումներից հետո Դուք կսկսեք ձայնակցել երգչուհուն, որը նրան կդարձնի հանրահայտ ռադիոյում»։


== Կառուցվածք ==
«Take A Bow» ստեղծագործությունը ռիթմ ընդ բլյուզ ոճի երգ է 3 րոպե 47 վայրկյան տևողությամբ։ Երգը բալլադ է և ունի րոպեում 80 հարված տեմպով տակտի չափ։ Երգը գրված է Մի մաժոր տոնայնությամբ։ Ռիհաննայի ձայնը գրավում է երկու օկտավա, ցածր E3-ից բարձր C♯5 նոտաների։ Երգում օգտագործվել է ակորդների հետևյալ հաջորդականությունը՝ E-B-C♯m-A:


== Ձևաչափեր և երգացանկեր ==


== Դիրքերը հիթ-շքերթներում ==


=== Հաջորդականություն ===


== Ծանոթագրություններ ==
Օլթիի գավառ

Օլթիի գավառ, վարչաքաղաքական միավոր Ռուսական կայսրության կազմում։ 1878-1918 թվականներին մտել է Կարսի մարզի կազմում։ Գավառի կենտրոնը Օլթի քաղաքն էր։
Օլթիի գավառն արևելքում սահմանակցում էր Արդահանի և Կարսի, հարավ-արևելքում՝ Կաղզվանի գավառին։ Հյուսիսում այն կապված էր Արդվինի գավառին (Քութայիսի նահանգ), իսկ հյուսիս-արևմուտքից հարավ-արևմուտք Օսմանյան կայսրության սահմանն էր։
Ներառված է հիմնականում ժամանակակից Թուրքիայի Էրզրումի նահանգի կազմում։


== Անվանում ==
«Օլթի» անվանման «Ուղթիս» կամ «Ողթիք» ձևը հասնում է մինչև զարգացած միջնադար. Բագրատունիների թագավորության շրջանում այստեղ գոյություն է ունեցել բերդ-ամրոց։ Այն Տայքի կյուրոպաղատության կենտրոնն էր։ Թյուրքալեզու արաբատառ աղբյուրներում նշվում է որպես «Օլթու», ինչպիսի անունով էլ այժմ գոյություն ունեցող բնակավայր է Թուրքիայում։ Վրացական աղբյուրներում հայտնի է որպես «Օլթիս»։


== Պատմություն ==
Գավառը կազմվել է 1878 թվականին՝ ռուս-թուրքական պատերազմի (1877-1878) արդյունքում՝ ընդգրկելով Կարսի մարզի արևմտյան՝ լեռնային հատվածը։ 1881 թվականին կատարվել են սահմանային որոշ փոփոություններ։ Օլթին հայկական գավառներից տարածքով ամենափոքրն էր՝ 2,960 կմ2, և ամենասակավամարդը (31,519 մարդ)։ Քաղաքի ու գավառի հայերի մի մասը դեռ 50 տարի առաջ արտագաղթել էր Ախալցխա և Ախալքալաք, նրանց փոխարեն այստեղ ստվարացել էր թուրք բնակչությունը։
1918-1920 թվականներին գավառը փաստացի եղել է Թուրքիայի, ապա՝ Անգլիայի վերահսկողության տակ, թեև իրավաբանության տեսանկյունից մտել է Հայաստանի առաջին հանրապետության կազմ։ Անգլիայի հետաքրքրվածությունը բացատրվում էր տեղի քարածխի հանքերի առկայությամբ։ Բացի այդ, գավառի հանդեպ հավակնություններ ուներ նաև Վրաստանը։ Վրացական վերնախավը ձգտում էր միավորել Բագրատիոնիների նախորդների՝ Բագրատունիների կալվածքները՝ Տայք-Կղարջքը (Արդվին, Արդահան, Օլթի)։ Գավառի տարածքում տեղի են ունեցել քուրդ-թաթարական խռովություններ, Օլթին ազատագրվել է հայկական զորքերի կողմից։ 1920 թվականի Ալեքսանդրապոլի հաշտությունից հետո՝ Թուրքիայի կազմ, որում որպես վարչատարածքային միավոր մտել է Էրզրումի նահանգի կազմ։


== Բնակչություն ==
1897 թվականի մարդահամարի տվյալներով գավառի բնակչությունը 31,519 մարդ էր, որի ավելի քան 2/3-ը թուրքեր էին (19719), գրեթե հավասար քանակությամբ էին քրդերը (3505), հայերը (3125) և հույները (2704)։ Օլթի քաղաքի բնակչությունը հաշվվում էր 2373 մարդ, այդ թվում՝ 1056 հայեր և 709 ռուսներ։


== Վարչական բաժանում ==
1913 թվականին գավառը բաժանված էր 5 գյուղական համայնքի՝

Օլթիի շրջան

Բարդուսի
Լեսպեքսի
ՔոսորիՏաուսկերի շրջան

Պանասկերտի
Տաուսկերի


== Տես նաև ==
Արևելյան Հայաստանը Ռուսական կայսրության կազմում


== Ծանոթագրություններ ==
Ստեպանովկա (գյուղ, Կրասնոկուտի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1850 թվականին։
2001 թվականի տվյալներով Ստեպանովկա գյուղում բնակվում էր 245 մարդ։ Բնակավայրը զբաղեցնում է 0,873 կմ² տարածք։ Բնակչության խտությունը կազմում էր 280,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերեստովո (գյուղ, Լիխոսլավլսկի շրջան)

Բերեստովո (ռուս.՝ Берестово), գյուղ Ռուսաստանի Տվերի մարզի Լիխոսլավլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժան Շրիմփթոն

Ժան Ռոզմարի Շրիմփթոն (անգլ.՝ Jean Rosemary Shrimpton, նոյեմբերի 7, 1942(1942-11-07), Հայ Ուիքոմ, Բակինհեմփշիր, կոմսություն, Բաքինհեմշիր, Անգլիա, Միացյալ Թագավորություն), անգլիացի մոդել և դերասանուհի։ Աշխարհի առաջին սուպերմոդելներից մեկն է և նորաձևության իկոնա։ 2012 թվականին Շրիմփթոնը ըստ Թայմ ամսագրի ընդգրկել է «Բոլոր ժամանակների 100 ամենաազդեցիկ նորաձևության իկոնաները» ցանկում։


== Վաղ տարիներ ==
Ծնվել է Բակինգեմշիրում (Անգլիա), սովորել է St Bernard's Convent դպրոցում (Սլաու)։ Երբ նա 17 տարեկան էր, ընդունվեց Langham Secretarial College քոլեջը Լոնդոնում։ 1960 թվականին նա սկսեց աշխատել որպես մոդել և հայտնվեց այնպիսի հայտնի ամսագրերի շապիկներին, ինչպիսիք են՝ Vogue, Harper's Bazaar և Vanity Fair։


== Գործունեություն ==
Նրա կարիերան ծաղկեց լուսանկարիչ Դեյվիդ Բեյլիի շնորհիվ, երբ նրանք 1960 թվականին հանդիպեցին միմյանց նկարահանումների ժամանակ երբ Շրիմփթոնը նկարահանվում էր Kellogg's ընկերության եգիպտացորենի փաթիլների գովազդի համար։ Նրանց առաջին լուսանկարահանումը եղավ 1960 թվականին։ Համագործակցելով միմյանց հետ, Շրիմփթոնը հայտնի դարձավ ամբողջ աշխարհում։ Նա ասում է, որ պարտք է Բեյլիին իր գործունեության, իրեն հայտնի դարձնելու և ազդեցիկ դերի համար։
Իր գործունեության ընթացքում նրան բազմիցս կոչել են «աշխարհի ամենաշատ վարձատրվող մոդել», «ամենահայտնի մոդել», «աշխարհում ամենաշատ լուսանկարահանված մոդել», «աշխարհի ամենագեղեցիկ դեմք», «ամենագեղեցիկ կինը աշխարհում», «րոպեի դեմքը», «60–ականների դեմքը» և այլն։ 1963 թվականին Glamour ամսագիրը նրան հայտարարեց որպես «տարվա մոդել»։
Դառնալով հայտնի իր երկար ոտքերով, գեղեցիկ կազմվածքով, երկար մազերով,, «եղնիկի» աչքերով, երկար և կոր թարթիչներով, կամարաձև հոնքերով և շրթունքներով։
1965 թվականին նա օգնեց ստեղծել մինի կիսաշրջազգեստները, որի արդյունքում երկու անգամ գործնական այցով մեկնեց Ավստրալիա, որը հովանավորել էր Victoria Racing Club ակումբը և տեղական սինթետիկ մանրաթել արտադրող ընկերությունը, որոնք օգնեցին ստեղծել շուտով շատ հայտնի դարձած զգեստը։ Դրա համար նա վաստակեց 2000 ֆունտ ստերլինգ, որը այդ թվականներին բավականին մեծ գումար էր։
Երբ նա ժամանեց Մելբուրն, առաջացրեց սկանդալ, քանի որ հագել էր Քոլին Ռոլֆի ստեղծած սպիտակ զգեստը, որը ուներ 10 սմ․ երկարություն, չէր կրել գլխարկ և ձեռնոցներ, այլ թևին կապել էր տղամարդու ժամացույց, որը այդ ժամանակներում շատ անսովոր էր։ Շրիմփթոնը չէր պատկերացնում, որ կարժանանա նման սկանդալային արձագանքների ԶԼՄ–ների և մարդկության կողմից։
1986 թվականին The Smithereens խմբի «Behind the Wall of Sleep» երգի մեջ հիշատակվում է Շրիմփթոնի անունը։


== Անձնական կյանք ==
Շրիմփթոնը և Դեյվիդ Բեյլին սկսեցին ժամադրվել իրենց համագործակցություններից ոչ ուշ, սակայն այն ընդհատվեց 1964 թվականին։ Այդ ժամանակահատվածում Բեյլին ամուսնացած էր, սակայն բաժանվել էր, կարծելով, որ կապերը պետք է շարունակեր Շրիմփթոնի հետ։ Նրա մյուս հայտնի սիրավեպն է եղել Տերենց Սթեմփի հետ։ Սակայն 1979 թվականին նա ամուսնացավ լուսանկարիչ Մայքլ Քոքսի հետ Պենզանսում, երբ նա արդեն չորս ամիս հղի էր և սպասում էին իրենց երեխային՝ Թադեուսին (ծնվել է 1979 թվականին)։ Նրանք Պենզանսի Cornwall հյուրանոցի սեփականատերերն են։
2012 թվականի հունվարի 26–ին BBC Four ալիքը ստեղծեց ֆիլմ, կոչված «We'll Take Manhattan», որը պատմում էր Շրիմփթոնի և Բեյլիի սիրավեպի մասին։ Շրիմփթոնի դերը կատարում էր Քարեն Գիլանը։


== Ծանոթագրություններ ==
Ցիմբեո

Ցիմբեո կամ Ցեմբեհու (արաբերեն՝ ادونی), քաղաք Կոմորոսի արևելքում գտնվող Անյուան կղզում։ Քաղաք բնակչությունը կազմում է 12 472 մարդ՝ 2010 թվականի տվյալներով։


== Արտաքին հղումներ ==
http://www.tsembehouinfo.net/ Archived 2008-09-30 at the Wayback Machine.
Ռենե Զելվեգեր

Ռենե Քեթլին Զելվեգեր (անգլ.՝ Renée Kathleen Zellweger, ապրիլի 25, 1969(1969-04-25)[…], Katy, Տեխաս, ԱՄՆ), ամերիկյան դերասանուհի, Օսկարի դափնեկիր։ Հանդիսատեսին հայտնի է «Ամուրին», «Բրիջիտ Ջոնսոնի օրագիրը», «Ես, կրկին ես և Իրենը», «Չիկագո» և «Ցրտահարվածը Մայամիից» ֆիլմերից։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==
Ջղախոտազգիներ

Ջղախոտազգիներ (լատ.՝ Plantaginaceae), խուլեղինջածաղկավորների կարգի երկշաքիլ բույսերի ընտանիք, որն իր մեջ ներառում է մոտ 120 ցեղ և 1615 տեսակ, որոնք դասակարգվում են 12 ցեղախմբերում։ Ընտանիքի ներկայացուցիչները միամյա կամ բազմամյա խոտաբույսեր են, որոնք տարածված են ամբողջ աշխարհում։


== Կենսաբանական բնութագիր ==
Որոշ ներկայացուցիչների ցողունները թույլ են զարգացած, այնպես որ տերևները, որոնք մեծ մասամբ չեն ներկայացնում խորը մասնատում տերևաթերթիկներում և կոթունի մեջ, լինում են հավաքված արմատամերձ վարդակում։ Այլ ներկայացուցիչների մոտ ցողունները զարգացած են, ճյուղավորված և խիտ ծածկված նեղ տերևներով։ Կոթատերևիկ չունեն։ 
Ծաղիկները փոքր են, ոչ շատ նկատելի, հազվադեպ առանձին (Ափնաբույսերի մոտ), մեծ մասամաբ հավաքվում են խիտ հասկերով կամ գլխիկներով, որոնք բարձրանում են տերևների վարդակից վերև քիչ թե շատ երկար ծաղկացողունների վրա, մինչդեռ ճյուղավորված ցողուններով տեսակների մեջ ծաղկաբույլերը զբաղեցնում են ճյուղերի վերին մասը։ Ծաղիկն ունի ուղիղ կառուցվածք, երկսեռ է, հազվադեպ միասեռ (Ափնաբույսեր, Եզան լեզու նուբիկոլա)։ Ծաղկապատյանը կրկնակի է, որը բաղկացած է չորս մասի բաժանված ծաղկաբույլից և չորս ատամնավոր պսակից։ Առէջքները մեկն են, երկուսը կամ չորսը, նրանց թելերը շատ երկար են, շարժվող փոշանոթները ձգվում են ծաղկեպսակից հեռու։ Վարսանդը մեկն է, վերին մեկ, երկու կամ չորս փնջաբույն ունեցող սերմնարանով և երկար թելանման փետրաձև սռնակով։ Սերմնարանի յուրաքանչյուր փնջաբնում կան մի քանի սերմնաբողբոջ։
Պտուղը ընկույզ է (Ափնաբույս, Եզան լեզու նուբիկոլա) կամ սերմնատուփ, որը բացվում է լայնակի ճեղքով (Եզան լեզու)։ Սերմերը փոքր են, սպիտակ։


== Ցեղեր ==
Ընտանիքը ընդգրկում է 106 ցեղ։


== Ծանոթագրություններ ==


== Գրականություն ==
«Подорожниковые»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ստամբուլի ասիական ափ

Ստամբուլի ասիական ափ (հայտնի է նաև Անատոլիական ափ անվամբ), Ստամբուլի ասիական հատվածում գտնվող շրջանների և թաղամասերի հավաքական անվանումը։ Հայտնի չէ, թե անվանումն առաջին անգամ կոնկրեը երբ է կիրառվել, սակայն հայտնի է, որ կիրառվել է Օսմանյան ժամանակաշրջանից սկսած։ Ստամբուլի ասիական ափի հյուսիսային ափագծում են գտնվում Շիլե և Բեյքոզ շրջանները։ Բեյքոզից հարավ գտնվում են Թուզլա, Փենդիք, Քարթալ, Մալթեփե, Քադըքյոյ շրջանները։
Յուսքյուդար և Բեյքոզ շրջանների ափերը ողողվում են Բոսֆորի նեղուցի ջրերով։ Ներքին շրջաններ են համարվում Սուլթանբեյլին, Յումրանիյեն, Սանջաքթեփեն, Աթաշեհիրը և Չեքմեքյոյը։ Վերջին երեքը համարվում են նորակառույց շրջաններ։
Մինչև 1973 թվականը Ստամբուլի ասիական հատվածը, որը հիմնական շրջաններից կտրված լինելով, կենսունակ չէր, սկսեց ավելի զարգանալ, երբ կառուցվեց Բոսֆորի կամուրջը։
Ստամբուլի բնակչության մեկ երրորդը բնակվում է քաղաքի ասիական հատվածում։ Այն առավել կանաչապատ և նվազ բանուկ, քան քաղաքի եվրոպական հատվածը։


== Ստամբուլի ասիական հատվածում գտնվող շրջանների ցանկ ==
Իշխանաց կղզիներ
Աթաշեհիր
Բեյքոզ
Չեքմեքյոյ
Քադըքյոյ
Քարթալ
Մալթեփե
Փենդիք
Սանջաքթեփե
Սուլթանբեյլի
Շիլե
Թուզլա
Յումրանիյե
Յուսքյուդար


== Տես նաև ==
Ստամբուլի եվրոպական ափ


== Ծանոթագրություններ ==


== Արտաքին հղումներ ==
Anadolu Yakası Archived 2011-02-12 at the Wayback Machine.
Անգիկա

Անգիկա կամ Չիկա-Չիկի, լեզու, որը մտնում է Հնդիրանական լեզուների և Հնդկական լեզուների մեջ և խոսվում է հիմնականում արևելյան Բիհար նահանգում, Արևմտյան Բենգալիայում և Նեպալի Տերայի շրջանում։ Ոչ մի երկրում պաշտոնական կամ ազգային լեզու չի համարվում։


== Նմուշօրինակներ ==


== Ծանոթագրություններ ==
21 և ավելին

21 և ավելին (անգլ.՝ 21 & Over), ամերիկյան կատակերգական ֆիլմ՝ գրված և նկարահանված «Տղաները Վեգասում» ֆիլմի սցենարիստներ Ջոն Լուկասի և Սքոթ Մուրի կողմից։ Համաշխարհային պրեմիերան կայացել է 2013 թվականի մարտի 1-ին։


== Սյուժե ==
Երկու ընկերները ստիպում են երրորդին նշել իր 21-րդ տարելիցն անմիջապես բժշկական քոլեջում հանձնվող քնությունից մեկ օր առաջ։ Ոչ ոք չի նկատում, թե ինչպես է մեկ գավաթ գարեջուրը վերածվում խմիչքի ծովի, իսկ երեկույթը՝ աղջիկներով և երաժշտությամբ ուղեկցվող բուռն և անմոռանալի արկածի։ Եվ որտե՞ղ են նրանք հայտնվում առավոտյան։


== Դերերում ==


== Ստեղծման պատմություն ==
Հիմնական նկարահանումները պետք է սկսեին 2011 թվականի նոյեմբերի 22-ից՝ Վաշինգտոն նահանգի Համալսարանում։ Հավելյալ նկարահանումների բեմադրումը սկսել է նույն թվականի հոկտեմբերին՝ Շանդուն պրովինցիայի Linyi մունիցիպալ թաղամասում։


== Սաունդթրեք ==
Ֆիլմում հնչում են հետևյալ երգերը.

«The Blue Van» — Man Up
«Maker» — The Love We Have
«The Naked And Famous» — Young Blood
«Benny Benassi» — Control Feat. Gary Go
«Rootbeer» — Under Control
«The Naked and Famous» — Young Blood (Dekade Remix)
«The Gaslight Anthem» — Howl
«Langhorne Slim & The Law» — The Way We Move
«Dropkick Murphys» — Going Out In Style
«Vibrolux» — Shine
«Frightened Rabbit» — Swim Until You Can’t See Land
«My Goodness» — C’mon Doll
«The Pharcyde» — Oh Shit
«Kidz In the Hall» — Jukebox
«T.Mills» — The Boom
«Outasight» — Tonight Is The Night
«Big Freedia» — Almost Famous (21 & Over Mix)Պաշտոնական թրեյլերներում հնչում է հետևյալ երգը.

«Hear Travis Barker’s» — ‘Beat Goes On’ (feat. Cypress Hill)


== Ծանոթագրություններ ==


== Արտաքին հղումներ ==
Официальный сайт
Արցախյան դրամ

Այս հոդվածը Արցախի ազգային արժույթի մասին է։ Չշփոթե՛լ Հայկական դրամի հետ։Արցախյան դրամը Արցախի ազգային արժույթն է։ Արցախյան դրամը Հայաստանում ևս ծառայում է, որպես վճարման միջոց։
Արցախյան մեկ դրամը հավասարազոր է հարյուր լումայի և հայկական մեկ դրամի։ Արցախի Հանրապետության առանձին դրամը ներկայումս կիրառության մեջ չէ և չի օգտագործվում առևտրա-արդյունաբերական նկատառումներով։
Արցախյան դրամը հիմնականում օգտագործվում է, որպես դեկորատիվ տարր կամ դրամական հավաքածուների զարդ։ Արցախի Հանրապետության դրամական միջոցը նույն հայկական դրամն է, որը այս երկրում անվանվում է արցախյան դրամ։
Միակ դրամահատարանը, որը թողարկում է արցախյան դրամ (խոսքը 1, 2, 5 և 10 արցախյան դրամների մասին է, որոնք դուրս են եկել կիրառությունից), Ավստրիայի դրամահատարանն է։


== Պատմություն ==
1991 թվականի սեպտեմբերի 2-ին Ստեփանակերտում տեղի ունեցած պատգամավորների մարզային և Շահումյանի շրջանային խորհրդի համատեղ նստաշրջանում Լեռնային Ղարաբաղի Հանրապետությունը հռչակվեց անկախ պետություն։
Ընդունվեցին անկախ պետության ազգային խորհրդանիշները՝ դրոշը, զինանշանը և ազատության օրհներգը։ Կարևոր նվաճում էր նաև որպես արժույթ ռուբլու վերացումը երկրում։
1994 թվականից դրամը Արցախում դարձավ միակ պաշտոնական արժույթը։ 2004 թվականին վաճառքի ուղղիչ նպատակներով Արցախում թողարկվել են մետաղադրամներ և թղթադրամներ։ 2005 թվականին Լեռնային Ղարաբաղում արցախյան դրամը (1-ից 5 դրամանոցներ) շրջանառության մեջ դրվեցին՝ որպես վճարման միջոց։
Մետաղադրամների դարձերեսին պատկերված է Արցախի Հանրապետության զինանշանը։


== Թղթադրամներ ==
2005 թվականից շրջանառության մեջ է դրված հեռևյալ թղթադրամները՝


== Ծանոթագրություններ ==
Յուգիդ վա

«Յուգիդ վա» (ռուս.՝ Югыд ва, թարգմանաբար կոմերենից նշանակում է «մաքուր ջուր), ազգային պարկ Ռուսաստանում։ Այն ձևավորվել է 1994 թվականի ապրիլի 23-ին՝ ՌԴ կառավարության № 377 որոշմամբ։


== Աշխարհագրություն ==
Ազգային պարկը տեղաբաշխված է Հյուսիսային և Մերձբևեռային Ուրալներում՝ Կոմի Հանրապետության հարավ-արևելքում։
Ընդհանուր մակերեսը կազմում է 1 891 701 հեկտար, որից ջրային տարածքի մակերեսը կազմում է 21 421 հեկտար։ Ըստ 2006 թվականի տվյալների այն Ռուսաստանի ամենամեծ ազգային պարկն է։
Ազգային պարկի տարածքը ներառված է ՅՈՒՆԵՍԿՕ-ի Համաշխարհային ժառանգության ցանկում՝ Կոմի կուսական անտառների հետ միասին։
Ազգային պարկի հարավը սահմանակից է Պեչորա-Իլյիչսկի արգելավայրին։ 


== Գործունեություն ==
Յուգիդ վա ազգային պարկը ստեղծվել է հետևյալ նպատակներով՝

բնական լանդշաֆտների և յուրօրինակ բնական համալիրների պահպանություն
պատմամշակութային օբյեկտների պահպանություն
բնակչության շրջանում էկոլոգիական դաստիարակության տարածում
կարգավորվող տուրիզմի և հանգստի պայմանների ստեղծում
բնության պահպանության և էկոլոգիական հավասարակշռության գիտական մեթոդների մշակում և ներդրում
էկոլոգիական մոնիտորինգի իրականացում
բնական և պատմամշակութային համալիրների վերականգնում։


== Ծանոթագրություններ ==


== Ссылки ==
Национальный парк «Югыд ва» Archived 2019-03-28 at the Wayback Machine. (официальный сайт)
Национальный парк «Югыд ва» (Министерство природных ресурсов Российской Федерации)
«Югыд ва» — Национальный парк Archived 2006-10-10 at the Wayback Machine. Справочник «Национальные парки России». Москва: Изд-во Центра охраны дикой природы, 1996 г.
Рассказ о экспедиции в «Югыд ва»
Объект Всемирного наследия ЮНЕСКО «Девственные леса Коми» на сайте фонда «Охрана природного наследия»
Гринпис России: Комитет всемирного наследия отмечает угрозу российским объектам
Դավիդ Տրեզեգե

Դավիդ Սերժիո Տրեզեգե (ֆր.՝ David Sergio Trézéguet, հոկտեմբերի 15, 1977(1977-10-15), Ռուան), ֆրանսիացի ֆուտբոլիստ արգենտինական ծագումով։ 10 տարի խաղացել է իտալական Յուվենտուսում, որի կազմում դարձել է լավագույն այլազգի խաղացող։ Խաղացել է Ֆրանսիայի ազգային հավաքականում, որի կազմում դարձել է աշխարհի չեմպիոն 1998 թվականին։ Եվրոպայի չեմպիոն է դարձել 2000 թվականին։ Եվրոպայի չեմպիոնության եզրափակիչում դարձել է ոսկե գոլի հեղինակ, խփելով Իտալիայի հավաքականի դարպասին, հաղթել են 2։1 հաշվով։


== Վիճակագրություն ==
(ուղղված է 2014 թվականի դեկտեմբերի 9-ի տվյալներով)


== Ծանոթագրություններ ==
Ձուկ (սննդամթերք)

Ձկնամիս, ձկան միս, մարդկանց և այլ կենդանատեսակների կողմից լայնորեն սպառվող սննդամթերք։ Մեծ տեղ է գրավում աշխարհի գրեթե բոլոր ժողովուրդների սննդակարգում։ Սննդային արժեքով փոքր-ինչ զիջում է մսեղենին և առավել դյուրամարս է։
Ձկան միսը բաղկացած է 4 մասից՝ 2 մեջքից և 2 փորատակից, որոնք իրարից երկայնակի բաժանված են շարակցական ամուր հյուսվածքներով։
Ձկան միսն իրենից ներկայացնում է համատարած կոլոիդ համակարգ, որը բաղկացած է մկանային հյուսվածքներից՝ հաջորդաբար շերտավորված կապող հյուսվածքների հետ։ Մկաններն իրենց հերթին բաղկացած են առանձին միոֆիբրիլներից, շրջապատված կապող հյուսվածքի սպունգանման շերտով։
Միոֆոբրիլների սպիտակուցային թաղանթից (սարկոպլազմա) դուրս տարածությունը լցված է մածուցիկ սպիտակուցային լուծույթով։ Մկանային հյուսվածքն արտաքինից պատված է թաղանթով (սարկոլեմա)։ Ձկնամսի մեջ շարակցական հյուսվածքները համատարած կենդանիների մսի հետ ավելի քիչ տոկոս են կազմում, հետևապես ավելի նուրբ և դյուրամարս են։
Ձկան մսի սպիտակուցը իր մեջ պարունակվող ֆերմենտների ազդեցության տակ քայքայվում է ավելի պարզ նյութերի և ամուր փուլում փոխելով միջավայրի թթվայնությունը՝ քայքայման պրոցեսը դարձնում ոչ կարգավորվող։ Ձկնամսում պարունակվող ատոմային սպիտակուցները շուրջ յոթ անգամ ավելի քիչ են, քան ցամաքային կենդանիների մսում, ինչով էլ բացատրվում է դրա դյուրամարսությունն ու սննդային արժեքը։
Բացի սննդամթերք լինելուց, ձկան միսն իր մեջ պարունակում է մարդու օրգանիզմի համար անհրաժեշտ նյութեր, մասնավորապես՝ յոդ, քրոմ, պղինձ, ֆոսֆոր, կալցիումական աղեր և այլն։


== Պատկերասրահ ==

		
		
		
		
		
		
		
		
		
		
		
		


== Գրականություն ==
Վ. Մ. Հովահաննիսյան. «Մսի և մսամթերքի տեխնոլոգիա», Երևան, «ՀՊԱՀ»,
Aquamedia, "Consumption of Fishery Products" retrieved from http://www.feap.info/economics/Tradebalance_en.asp Archived 2006-02-23 at the Wayback Machine. on 2007-09-17.
Г.И.Касьянов, С.В.Золотокова, И.А.Палагина, О.И.Квасенков (2004). «Технология копчения мясных и рыбных продуктов»


== Արտաքին հղումներ ==
Պատրաստենք միասին. Բանջարեղենով ձուկ Archived 2017-12-22 at the Wayback Machine.
Աստերոիդների ցանկ (62901-63000)

Աստերոիդների ցանկ (62801-62900)  • Աստերոիդների ցանկ  • Աստերոիդների ցանկ (63001-63100)
 Աստերոիդների ցանկ (62801-62900)  • Աստերոիդների ցանկ  • Աստերոիդների ցանկ (63001-63100)


== Աղբյուր ==
«Discovery Circumstances: Numbered Minor Planets (60001)-(65000)»։ www.minorplanetcenter.net
Կինն ալիքներում

«Կինն ալիքներում» (ֆր.՝ La Femme à la vague), ֆրանսիացի նկարիչ, կերպարվեստում ռեալիզմի հիմնադիրներից Գյուստավ Կուրբեի նկարներից։ Այս ստեղծագործությունը հեղինակը վրձնել է 1868 թվականին։ Յուղաներկով կտավի չափերն են 65,4 × 54 սմ։
Այսօր «Կինն ալիքներում» ստեղծագործությունը պահպանվում և ցուցադրվում է Մետրոպոլիտեն թանգարանում (Նյու Յորք, ԱՄՆ)։


== Նկարագիր ==
«Կինն ալիքներում» ստեղծագործությունում հեղինակը վրձնել է հոլանի երիտասարդ կնոջ, որը լողանում է ծովում։ Կինը կռթնել է մուգ ժայռին։ Մարմինը շատ պայծառ է, գրեթե կիսաթափանցիկ։ Ալիքավոր, կարմրաշագանակագույն մազերը փակված են ձեռքերով, որոնք կինը վեր է բարձրացրել դեպի գլուխը։ Մազերի փնջերը թափվել են կնոջ երեսին։ Մարմնի շուրջ գտնվող ջրերն ավելի պայծառ են. գորշ երկնագույն մանր ալիքները հարվածում են մարմնին և դառնում ավելի փրփրուն։ Նկարի տրամադրությունը մռայլ է, քանի որ, ուր որ է, սկսվելու է արևմտոցը. հորիզոնին, աջ կողմում, երևում է երեկոյան լուսավորության վերջին փայլը։ Հեռվում երևում է նավակը։
Նկարը նյու ժանրին է պատկանում։ Այս ժանրում Կուրբեի ամենահայտնի գործը «Աշխարհի ծագումը» կտավն է։
Կտավը բնութագրվում է մեծ ռեալիզմով, բայց, միևնույն ժամանակ, կարծես ձեռնոց է նետում դիցաբանական մոտիվներին։ Սակայն իրական տեսք ունեցող մաշկն ու թևատակերի մազածածկույթը այդ ավանդույթներին չեն համապատասխանում։


== Պատմություն ==
«Կինն ալիքներում» ստեղծագործությունը Կուրբեն վաճառել է 1873 թվականին արվեստի իրերի վաճառական Պոլ Դյուրան Ռուելին։ Բայց ավելի ուշ վերջինս նկարը վերավաճառում է շաքար արտադրող ամերիկացի Հենրի Օսբորն Հեվեմեյրին և կնոջը՝ Լուիզին։ 1929 թվականին, սեփականատիրոջ մահվանից հետո, կինը այս նկարը և այլ արվեստի գործեր նվիրաբերում է Մետրոպոլիտեն թանգարանին։


== Ծանոթագրություններ ==


== Գրականություն ==
Kathry Calley Galitz: Gustave Courbet Die Frau in den Wellen, In: Angela Schneider, Anke Daemgen und Gary Tinterow (Herausgeber): Die schönsten Franzosen kommen aus New York. Französische Meisterwerke des 19. Jahrhunderts aus dem Metropolitan Museum of Art, New York, [./https://de.wikipedia.org/wiki/Special:BookSources/9783894793814 ISBN 978-3-89479-381-4], S. 98


== Արտաքին հղումներ ==
«Կինն ալիքներում» ստեղծագործությունը
Բրեթ Հարթ

Բրեթ Սերջինթ Հարթ (անգլ.՝ Bret Sergeant Hart, հուլիսի 2, 1957(1957-07-02), Կալգարի, Ալբերտա, Կանադա), կանադացի նախկին պրոֆեսիոնալ ըմբշամարտիկ (ռեստլեր), գրող, դերասան, Հարթերի ընտանիքի անդամ։
Մինչև մասնագիտական նորամուտը զբաղվել է սիրողական (օլիմպիական) ըմբշամարտով՝ հանդես գալով Էռնեստ Մանինգի անվան ավագ դպրոցի և Մաունթ Ռոյալի համալսարանի ըմբշամարտի հավաքականներում։
Հայտնի լինելով «Հիթմեն» այցեքարտային մականվամբ/ բեմական կերպարով, առանցքային դերակատարում է ունեցել վաղ 90-ականներին ռեստլինգի արդյունաբերության արդիականացման մեջ՝ ներմուծելով բարձրորակ և աթլետիկ ներռինգային տեխնիկա։


== Կարիերան ==
Հարթն ունեցել է հաջող կարիերա WWF-ում՝ 1984-1997 թվականներին։ Հարթի մասնակցությամբ մի շարք մենամարտեր դասվում են բոլոր ժամանակների ամենադիտարժան ռեստլինգ-հանդիպումների շարքին։ Առավել հայտնի ռինգային հակառակորդերից են համարվել Պարոն կատարյալը, Բրիտանացի բուլդոգը, կրտսեր եղբայր Օուեն Հարթը, Սթոուն Քոլդ Սթիվ Օսթինը և Շոն Մայքլզը։
Հարթը հեռանում է WWF-ից 1997 թվականի «Survivor Series» փեյ փեր վյու իրադարձությունից հետո, որը պետք տեղի ունենար Կանադայի Մոնրեալ քաղաքում։ Շոուի գլխավոր իրադարձությունը իր և Շոն Մայքլզի մենամարտն էր, որը պետք ավարտվեր Հարթի հաղթանակով, քանի որ վերջինս հրաժարվել էր հայրենի Կանադայում Մայքլզին պարտվելու սցենարից։ Մարտի ավարտին Մայքլզը ռինգի վրա հորիզոնական դիրքով պառկած Հարթի վրա կատարում է իր իսկ սեփական հանձնվեցնելու հնարքը (շարփշութեր), իսկ այդ պահին ռինգի մոտ գտնվող Վինս Մաքմահոնը հրահանգում է մրցավար Էրլ Հեբներին դադարեցնել մենամարտը և արձանագրել Մայքլզի հաղթանակը, չնայած այն հանգամանքին, որ Հարթը չէր հանձնվել։ Այս ոչ սցենարային պատահարն հետագայում ստանում է «Մոնրեալյան դավադրություն» (Montreal Screwjob) անվանումը։ Դավադրությունից հետո Հարթը հեռանում է «WWF»-ից և պայմանագիր կնքում ընկերության այն ժամանակվա մրցակից «WCW»-ի (World Championship Wrestling) հետ։
Հարթը մասնագիտական կարիերայից հեռանում է 2000 թվականին՝ մոտոցիկլետային վթարի արդյունքում գլխի ծանր վնասվածք ստանալուց հետո։ Մեծ դժվարություններից հետո ապաքինվելով վնասվածքներից, Հարթը սկսում է դերեր ստանալ թատրոնում, ինչպես նաև դառնում է «The Calgary Sun» շաբաթաթերթի թղթակիցը (մինչև 2004 թվականը)։
2005 թվականին Հարթն առաջադրվում է WWE փառքի սրահ։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-09-03 at the Wayback Machine.(անգլ.)
Էջը WWE.com կայքում(անգլ.)
Մարտերի ցանկը Ռեստլինգի համացանցային բազայում(անգլ.)
Ժարնևո

Ժարնևո (ռուս.՝ Жарнево), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Բարտելեմի լը Պլեն

Սեն Բարտելեմի լը Պլեն (ֆր.՝ Saint-Barthélemy-le-Plain), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 762 մարդ, բնակչության խտությունը` 39.94 մարդ/կմ²։ Բնակավայրը զբաղեցնում է 19.08 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ-արևելք, Լիոն քաղաքից` 80 կմ հարավ, Պրիվա քաղաքից` 38 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 524 աշխատունակ (15-64 տարեկան) բնակիչ, որոնցից ակտիվ էին 384-ը, իսկ ոչ ակտիվները` 140։ Ակտիվության ցուցանիշը կազմում է 73,3 %։ 384 աշխատունակ մարդկանցից աշխատել է 355 անձ (203 տղամարդ և 152 կին)։ Գործազուրկ են եղել 29 անձ (6 տղամարդ և 23 կին)։ 140 անաշխատունակներից 48-ը եղել են աշակերտներ կամ ուսանողներ, 55-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դոն (այլ կիրառումներ)

Դոն, կարող է վերաբերել՝

Դոն, գետ Ռուսաստանի եվրոպական մասում,
Դոն, կոմունա Իտալիայում։ Գտնվում է Տրենտինո Ալտո Ադիջե մարզում՝ Տրենտո գավառում,
Դոն, վրացական այբուբենի չորրորդ տառն է։
Դոն (գետ, Օնտարիո), գետ հարավային Օնտարիոյում, Տորոնտո նավահանգստում թափվում է Օնտարիո լիճ։
Սենալե Սան Ֆելիչե

Սենալե Սան Ֆելիչե (իտալերեն՝ Senale-San Felice), կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչությունը կազմում է 819 մարդ, խտությունը կազմում է 30 մարդ/կմ²։ Տարածքը գրավում է 27 կմ²։ Էլեկտրոնային փոստ՝ 39010, հեռախոսային կոդ՝ 0463։


== Ժողովրդագրություն ==


== Արտաքին հղումներ ==
http://www.gvcc.net/soci/senale-san_felice.htm Archived 2008-10-09 at the Wayback Machine.
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Կամենսկի շրջան (Ալթայի երկրամաս)

Անվան այլ կիրառումների համար տե՛ս՝ Կամենսկի շրջան (այլ կիրառումներ)Կամենսկի շրջան (ռուս.՝ Каменский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1974 թվականին։ Վարչական կենտրոնը՝ Կամեն նա Օբի։


== Աշխարհագրություն ==
Շրջանի տարածքի մակերեսը կազմում է 3621 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 11970 մարդ։ Բնակչության խտությունը կազմում էր 3,31 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բեաս դե Գրանադա

Բեաս դե Գրանադա (իսպ.՝ Beas de Granada), քաղաք և համայնք Իսպանիայում, մտնում է Գրանադա պրովինցիայի կազմում, Անդալուզիա ինքնավար մարզ։
Համայնքը գտնվում է Վեգա-դե-Գրանադա գավառի կազմում։ Տարածքը՝ 23 կմ2։ Բնակչությունը՝ 1035 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 18 կմ հեռավորություն։


== Արտաքին հղումներ ==
Web sobre Beas de Granada Archived 2008-02-19 at the Wayback Machine.
Situación de Beas de Granada
Página dedicada al entorno del Parque Natural de la Sierra de Huétor
Página de la asociación Alfanevada
Դոսկեյ Ալիմբաև

Դոսկեյ Ալիմբաև (ղազ.՝ Доскей Әлімбайұлы, 1850, Աստանա, Ռուսական կայսրություն - 1946, Կարագանդա, Ղազախական ԽՍՀ, ԽՍՀՄ), ղազախ ակին, Ղազախական Խորհրդային Սոցիալիստական Հանրապետության վաստակավոր արվեստի գործիչ (1939 թվական)։  


== Կենսագրություն ==
Դոսկեյ Ալիմբաևը ծնվել է աղքատ ընտանիքում։ Երիտասարդ ժամանակ բատրակություն է արել։ Դոսկեյի պոետական ունակությունները շատ վաղ են ի հայտ եկել, 15 տարեկանից հանդես է եկել որպես ակին։ Խորհրդային ժամանակ ապրել է Կարագանդայում։ Ծագում է արգին ցեղի կուանդիկ տոհմի մոյին բայդաուլետ ենթատոհմից։ 
Գեղագիտական հայացքներ Դոսկեյին օգնել է ձևավորել շփումը շատ հայտնի ակինների` Բիրժանոմի, Ախան-Սերի, Շոժեյի, Օրինբայեմի, Կեմպիրբաեմի հետ։ Ակինի ձոները, այտիսները, տոլգաուները, դաստանները շատ հայտնի են ժողովրդի մեջ։ «Կենեսար» դաստանի հիմքում պատմական իրականություն է։ Դոսկեյը «Жетім ұл мен жебір yәзіp», «Қажымұқан», «Қара сиыр» դաստանների հեղինակն է։ Նրա ստեղծագործությունները ընդգրկվել են ժողովրդական հայտնի պոետների ստեղծագործությունների հավաքածուներում, որոնք հրատարակվել են 1937-1965 թվականներին։ Հիմնական ժանրը տոլագուն է (մեդիտացիոն երգեր)։ Իր երգերում նա երգում է աշխատավորների աշխատանքի մասին («Кеніш жыры», «Қарағанды — кенішім», «Арқаның алтын Сандығы»), կոչ է անում ժողովրդին պահպանել հարազատ երկիրը («Ашылмасын араның», «Елді жауға бере алман», «Отанды қорғау салтымыз»): Դոսկեյի առավել հայտնի ստեղծագործությունները «Сенде туып, сенде өтсем», песни «Қос бармақ», «Жалтарма», «Коңыр толғау» դաստաններն են։   
Պարգևատրվել է «Պատվո նշան» շքանշանով (1941 թվական)։
Դոսկեյ Ալիմբաևի անունով է կոչվել Բուխար-Ժիրաուսկի շրջանի Կարագանդի մարզում գտնվող Դոսկեյ գյուղը և փողոց Կարագանդում։ 


== Ստեղծագործություններ ==
Толғау, Л., 1941.
Кенші жыры, А. 1946.


== Ծանոթագրություններ ==


== Գրականություն ==
Исмаилов Е. Акыны. Монография о творчестве Джамбула и других народных акынов. Алма-Ата, 1957.


== Արտաքին հղումներ ==
Доскей Алимбаев // shuak.kz
Սան Ֆլորո

Սան Ֆլորո (իտալերեն՝ San Floro), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 699 մարդ (2011 թ.), բնակչության խտությունը կազմում է 18,32 մարդ/կմ²։ Զբաղեցնում է 18 կմ² մակերես տարածք։
Փոստային ինդեքսն է՝ 88021։ Հեռախոսային կոդը՝ (+39) 0961։
Բնակավայրի հովանավորը հանդիսանում է սուրբ Ֆլորը։ Բնակավայրի տոնը օգոստոսի 17-ին է։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==